ཉེ་སྔོན་༧རྒྱལ་དབང་ཀརྨ་པ་རིན་པོ་ཆེ་མཆོག་ནས་ཁོང་ཕྱིར་རྒྱ་གར་དུ་ཕེབས་རྒྱུ་བརྒྱ་ཆ་བརྒྱ་ཐམ་པ་གཏན་འཁེལ་བ་ཡིན་ཡང་།ད་ལན་ཁོང་ཕྱི་རྒྱལ་དུ་ལོ་༡ལྷག་རིང་བཞུགས་པའི་རིང་སྤྱི་ཚོགས་ནང་དང་།ལྷག་པར་དུ་རྒྱ་གར་གཞུང་ནང་ལོགས་ལ་དཀྲོག་གཏམ་མང་པོ་ཆགས་ཡོད་པར་བརྟེན།ཕྱིར་མ་ཕེབས་སྔོན་ལ་རྒྱ་གར་གཞུང་ལ་ད་ལན་ཕྱི་རྒྱལ་དུ་ཡུན་རིང་བཞུགས་དགོས་བྱུང་བའི་གནས་སྟངས་རྣམས་གསལ་བཤད་གནང་བཞིན་པ་ཡིན་ལ།གལ་སྲིད་ར་འཕྲོད་ཡག་པོ་བྱུང་བ་ཡིན་ན་གང་མགྱོགས་ཀྱིས་ཕྱིར་ཕེབས་འཆར་ཡོད་པ་དང་།ཅི་ཙམ་འགོར་ནའང་འདི་ལོའི་ཕྱི་ཟླ་༡༡པའི་ནང་འཚོགས་འཆར་ཡོད་པའི་ཆོས་བརྒྱུད་ཁག་གི་བླ་ཆེན་ལྷན་ཚོགས་ཐོག་བཅར་ཐུབ་པའི་ཐུགས་རེ་གནང་གི་ཡོད་སྐོར་གསུངས་ཡོད་པ་རེད།